Complex Muzeal Național „Moldova” Iași

Lansarea misiunilor educaționale „MuzQuest”
2026-04-02 - 2027-04-02
Complexul Muzeal Național „Moldova” Iaşi, prin Secția Mediere culturală, Proiecte, Marketing, cu sprijinul Muzeului de Artă lași, sub semnătura DICE, organizează în perioada 18 – 22 mai 2026 ateliere educaționale intitulate „Brâncuși pentru toate vârstele”.În completarea expoziției „BRÂNCUŞI LA PALAT”, găzduită de Muzeul de Artă din cadrul Complexul Muzeal Național „Moldova” Iaşi, publicul este invitat să participe la atelierele educaționale de mediere culturală dedicate universului artistic al lui Constantin Brâncuşi. Desfăşurat în contextul celebrării „Anului Constantin Brâncuşi”, atelierul propune o experiență interactivă şi creativă, construită în jurul sculpturii „Cap de copil”, prezentată în premieră la lași în perioada 18 – 24 mai 2026, la Palatul Culturii. Participanții vor descoperi povestea operei și drumul artistic al lui Brâncuşi către esențializarea formei, prin activități de observație ghidată, dialog cultural şi exerciții creative precum desen, modelaj sau pictură. Atelierul îşi propune să apropie publicul de arta modernă și să transforme întâlnirea cu opera lui Brâncuşi într-o experiență vie, accesibilă și emoționantă, adresată atât copiilor şi tinerilor, cât şi publicului adult. Evenimentul completează atmosfera special creată pentru expunerea sculpturii „Cap de copil”, alături de obiecte rare ce evocă universul personal și profesional al artistului, oferind vizitatorilor o incursiune autentică în creația celui care a aşezat cultura română în universalitate. Atelierul este conceput pentru grupuri de minim 3 – maxim 20 de participanţi şi durează între 60 și 120 de minute. Prețul unui bilet diferă în funcție de atelierul ales, poate varia de la 15 până la 35 lei. Pentru înscrieri și informații: 0232 275 979, interior 116, sau prin mesaj privat pe pagina Atelierele DICE, cu cel puțin o zi înainte.
